TÖRVÉNYEINK TÖRTÉNETE AZ AUSZTRIAI HÁZ ALATT. 643 
7) A visszaéléseket s kihágásokat korlátlók és megtorlók : 
Az 5-ik és 6-ik ágazat, melyek a sóárulást szabályozzák. Jelesúl 
a) Az 5-ikben országunk rendei a só árának múlt országgyűlés alkal- 
mával kérésükre történt leszállitásaért ő felségének hálát adván, ezen jó- 
téteménynek biztositására rendeli, hogy a földesurak vagy községek, a 
raktáraikban találtató sónak elkobzása és 500 forint büntetés alatt, alatt- 
valóikat királyi raktárakban vásáron vételétől ne gátolják, önmagok pedig 
a sót nagyobb áron ne árulják , mint a legközelebbi kir. raktárban árulta- 
tik , s egyedül csak viteli és egyéb költségek fejében adhassanak ahhoz 
mázsánkint, hegyes vidékekben ugyan 3, másutt pedig 2 krajcárt egyegy 
mérföldtól, és hogy ezen fen kijelölt büntetést a vétkesen akár a királyi 
akár a vármegyei fiscus, amaz ugyan a királyi, emez pedig a vármegyei 
pénztárnak részére alispáni szék előtt megvehesse, a büntetésnek harmad 
részét mindazáltal a feladónak kiadni tartozván. Továbbá hogy a hamis 
feladást tevő ugyanazon büntetés alá essék , mely alá a feladottnak vettet- 
nie kellett volna. 
b) A 6-ikban pedig előadatik , mikép ő felsége némely sótisztek visz- 
szaélésének zabolázására mind a sóaknáknál mind a sótáraknál kegyelme- 
sen azon rendelést tette légyen, hogy a sót vásárolni akarók minden sze- 
mélyválogatás nélkül béjelentésök elsőbbsége szerint sóval láttassanak el , 
és a sótisztek a mázsálásért járó garason kivűl a vevőket se az eddig min- 
den sókótól bitorolva venni szokott dénárnak, se más bármiféle díjnak fize- 
tésére ne szorítsák, és hogy, ha a sótisztek által valamely hivatalt érdeklő 
kihágás történnék , az orvoslás végett először ugyan a kerületi sóvizsgáló 
biztosoknál , és ha ezek az igazságos orvoslást megtagadnák , a helytartó- 
tanács útján ó felségénél jelentessék be. 
A 9-ik ágazat, mely a komáromi kir. korcsmabérlőknek kihágásait fé- 
kező 1723:76-ik cikknek rendeleteit okegyenlőség miatt minden oly más 
helyekre is kiterjeszti , hol királyi korcsmák divatban vannak. 
A 10-ik ágazat, mely ő felségének azon határozatát adja elő, hogy a 
céheknek a közönségre nézve kártékony külön rendeletek hozása, a céhbe 
fölvételi taksának mértéktelen fölemelése, a mestereknek bizonyos számra 
szorítása, a nemzetbélieknek kizárása, s a céhek kiváltságainak fiók céhek- 
keli közlése által elkövettetni szokott visszaéléseit és kihágásait, ha a hely- 
tartótanács által előre bocsátott vizsgálatok után fölterjesztetendnek , vagy 
céhbeli kiváltságaiknak eltörlésével, vagy más szerrel meg fogja szüntetni. 
01" 
